ไฟแนนซ์ทูเดย์
เงียบกันทั้งห้องประชุม เมื่อ กิตติรัตน์ ณ ระนอง รองนายกรัฐมนตรี และ รมว.คลัง เป็นประธานการประชุมคณะกรรมการ
12 มิ.ย. 2555

“เมื่อได้รับการทักท้วง ท่านต้องไม่ท้อแท้”
...เงียบกันทั้งห้องประชุม เมื่อ กิตติรัตน์ ณ ระนอง รองนายกรัฐมนตรี และ รมว.คลัง เป็นประธานการประชุมคณะกรรมการกำกับดูแลแผนพัฒนาระบบสถาบันการเงิน ระยะที่ 2 เมื่อวันที่ 30 พ.ค. และได้ให้




นโยบายกับผู้บริหารธนาคารแห่งประเทศไทย ว่าแผนการเปิดเสรีทางการเงิน โดยอนุญาตให้มีการจัดตั้งสถาบันการเงินรายใหม่ๆ ในประเทศไทยได้เพิ่มเติมในปี 2557 นั้น แบงก์ ชาติต้องกำหนดกรอบเวลาให้ชัดเจน อาทิ จะอนุญาตให้มีสถาบันการเงินรายใหม่ในไตรมาสใดของปี 2557 จึงขอให้อนุกรรมการไปพิจารณาว่ากำหนดการจะทำให้ชัดขึ้นได้หรือไม่ เพื่อให้ผู้ที่เกี่ยวข้องสามารถวางแผนได้ ทั้งในเชิงการตั้งรับการแข่งขันใหม่ หรือในเชิงของผู้สนใจขอใบอนุญาตรายใหม่
และการอนุญาตให้มีสถาบันการเงินใหม่ ไม่ได้เป็นการเปิดเสรีทั้งหมด เพราะต้องให้เหมาะสมกับขนาดเศรษฐกิจของไทยด้วย
...ขุนคลังโต้งพูดชัดว่า ถ้าเปิดเสรีทางการเงินในปี 2557 จะเปิดเสรีช่วงไหนต้องบอกเอกชนล่วงหน้าให้รู้ว่าใครจะได้หรือไม่ได้เข้ามา ต้องบอกล่วงหน้าเลย 1 ปี ไม่ใช่ว่าถึงปี 2557 แล้วค่อยบอก ในปี 2556 ต้องบอกแล้ว ข้อมูลลึกและลับบอกว่า หากประกาศปุ๊บจะมีประเทศที่สนใจเข้ามาหลายประเทศ ทั้ง เกาหลีใต้ นิวซีแลนด์ ออสเตรเลีย มาเลเซีย รวมถึงจีน 
แบงก์ไทยเตรียมรับไว้ให้ดี